Herra, Sinä tutkit minua, -
Herra, Sinä tunnet minut.
Istunpa tahi nousen, Sinä sen tiedät.
Sinä ymmärrät minun ajatukseni jo kaukaa.
Sinä ymmärrät minua.
Käynpä tahi makaan, Sinä sen havaitset, -
kaikki tieni ovat sinulle tutut.
Katso, ei ole sanaa kielelläni, -
jota Sinä, Herra, et täysin tunne.
Olet saartanut minut edestä ja takaa -
ja laskenut kätesi päälleni.
Senkaltainen tieto on ylen ihmeellinen, -
ylen korkea käsittääkseni sen.
Jos minä taivaaseen nousisin, -
niin Sinä olet siellä.
Jos tuonelaan vuoteeni tekisin, -
niin katso, Sinä siellä oot.
Jos minä kohoaisin aamuruskon siivillä -
ja asettuisin asumaan meren ääriin, -
niin Sinun kätesi sielläkin minua taluttaisi, -
Sinun oikea kätesi tarttuisi minuun.
Tarttuisi minuun.
Mutta kuinka kalliit ovat minulle -
Sinun ajatuksesi, Jumala, -
kuinka suuri on niitten luku!
Jos minä tahtoisin ne lukea, -
olisi niitä enemmän kuin hiekanjyväsiä.
Minä herään ja olen vielä Sinun tykönäsi.
Olisi niitä enemmän kuin hiekanjyväsiä.
Minä herään ja olen vielä Sinun tykönäsi.
Sinun tykönäsi.
Tervetuloa ohjelmaan. Minun nimeni on Kirsi Korkeamäki.
Halusin aloittaa tämän jakson Psalmilla 139:
"Herra, Sinä tutkit minua ja tunnet minut".
Mä oon joskus kauan sitten saanut Jumalalta säveliä.
Ja just tähän raamatuntekstiin Herra antoi mulle sävelen.
Ja juuri tähän Psalmiin 139, näihin jakeisiin, -
Jumala antoi mulle sävelmän.
Ja nyt vuosia myöhemmin oon kokenut kehotusta -
ottaa tää laulu uudestaan esille ja laulaa sitä.
Mutta tää Psalmi 139 -
on muutenkin mulle äärettömän tärkeä.
Tää on mua puhutellut monta kertaa, ja läpi elämäni ajan -
tää on ollut äärettömän tärkeä, kun olen tätä laulanut tai puhunut.
Kannattaa muuten Raamatun tekstejä lukea tai laulaa ääneen, -
koska Raamatun sanoissa on aina voima.
Niitä on ihanaa laulaa tai lukea.
Mutta tää teksti on äärettömän mahtava.
Kun tää alkaa:
Ja jotenkin kun itselleni ajattelen tätä tekstiä...
Minusta on hienoa ajatella, että Jumala tuntee meidät jokaisen.
Sinut ja minut, meidät kaikki.
Hän tietää, missä me liikumme, missä me olemme.
Ei oo mitään paikkaa, johon Hän ei näkisi -
ja tietäisi, missä me olemme.
Matteuksessa lukee:
"Ovatpa teidän päänne hiuksetkin luetut."
Kaikkivaltias taivaan ja maan Luoja välittää meistä niin paljon, -
että päämme hiuksetkin Hän tietää. Jokaisen hiukset.
Niin paljon Hän on kiinnostunut meistä.
Se on antanut mulle niin paljon rohkaisua elää näitä vuosia, -
kun tietää, että kaikkivaltias Jumala tuntee minut -
ja välittää minusta.
Viidennessä ja kuudennessa jakeessa sanotaan:
Mä jotenkin ajattelen tästä, -
että Jumala ympäröi meidät, antaa turvan jokaisen ympärille.
Kun Hän on saartanut meidät edestä ja takaa, se antaa valtavan turvan.
Vaikkei me tunnettais Jumalan läsnäoloa, -
kun me täältä voidaan lukea se, -
se antaa ymmärryksen ja me voidaan luottaa siihen, mitä Sana sanoo.
Jumala on saartanut meidät.
Hän totisesti on meidän kanssamme joka hetki, joka päivä.
No, Jumalaa ei voi paeta mihinkään.
Niin kuin jakeet seitsemän ja kahdeksan sanoo:
Eli me ei voida paeta Jumalaa, vaikka kuinka yritettäisiinkin.
Joskushan meillä saattaa olla aikoja, -
jolloin me ei haluta, että kukaan näkee -
pimeimpiä kohtia elämässämme.
Jumala näkee ihan joka paikkaan konkreettisesti, -
mutta myös sisimpään. Sinne pimeimpään kohtaan elämässämme.
Ja niin kuin tässä sanotaan:
Itse ainakin omassa elämässäni, ja oon kohdannut tällaista, -
että välillä on asioita, joita ei haluais tuoda edes Jumalalle, -
haluais pitää ne niin piilossa.
Mutta sinnekin Jumala haluaa tulla. Vapauttamaan ne pimeimmät kohdat.
Hän haluaa tulla sinne ja koskettaa niitä alueita.
Ja monesti saattaa olla, että tulee jotain syntiä tai semmosta, -
tulee jokin este Jumalan ja meidän välille, -
ettei halua antaa niitä Jumalalle. Haluaa pysyä piilossa.
Mutta sinne Jumala haluaa tarttua.
Että Hän pääsis hoitamaan meitä.
Vapauttamaan peloista, ahdistuksista ja häpeästä.
Sillä kaikki voi tuoda Jumalalle.
Ei oo mitään kohtaa elämässä, ettei vois tuoda Jumalalle.
Psalmissa 50:15 sanotaan:
"Ja avuksesi huuda minua hädän päivänä, -
niin minä tahdon auttaa sinua ja sinun tulee kunnioittaman minua."
Sanotaan, että tämä on Jumalan puhelinnumero: 5015.
Soita tähän niin Jumala vastaa.
Jumala totisesti vastaa.
Vastaa niille, jotka Häntä avuksensa hädässä huutavat.
Hän ei jätä ketään.
Hän ei jätä kuulematta kenenkään avunpyyntöjä.
Jumala on suuri!
Ja kun ajattelen tätä tekstiä kokonaisuudessaan, -
- miten Jumala on kaikkialla läsnäoleva -
me ei olla missään poissa Hänen Henkensä vaikutuspiiristä.
Se on kuin Jumalan ylistyslaulu meille jokaiselle.
Että minnekään ei tarvii mennä, kussa ei Jumala olisi.
Häntä voi aina huutaa avuksi.
Kaikissa paikoissa, kaikissa tilanteissa.
Hän on niin suuri ja mahtava.
Ihan tähän loppuun sanoisin sinulle täältä jakeista 23 ja 24:
Haluaisin rukoilla, -
että sä löytäisit sen Jumalan, josta täällä Raamatussa puhutaan.
Jumalan, joka rakastaa meitä, joka välittää sinusta ja minusta.
Olkaa siunatut. Jäädään Herran haltuun.
Tekstitys: Johanna Holmström